Tre personer døde i ulykker med ulovlige krysantemumbomber. En 30-årig mand tiltales nu for blandt andet uagtsom manddrab i sagen.

Sidste nytår døde tre personer i to forskellige ulykker med ulovlige krysantemumbomber. Ulykkerne skete  nytårsnat i år i Assens og Skjellerup. To personer kom også alvorligt tilskade i ulykkerne. Nu rejses der tiltale mod en 30-årig mand i sagen. Han tiltales for uagtsom manddrab,  uagtsom betydelig legenbeskadigelse og fareforvoldelse. Derudover tiltales han også for overtrædelse af fyrværkerilovgivningen. Det er anklagemyndighedens opfattelse, at der er grundlag for at rejse tiltale i denne tragiske sag En anden mand på 25 år tiltales for overtrædelse af fyrværkerilovgivningen i forbindelse med den ene ulykke. - Det er anklagemyndighedens opfattelse, at der er grundlag for at rejse tiltale i denne tragiske sag, siger anklager fra Nordjyllands Politi, Karina Skou. Det er endnu ikke besluttet, hvornår sagen skal for retten i Aalborg.